टेकु अस्पतालमा हैजाका बिरामी भर्ना
टेकुस्थित शुक्रराज ट्रपिकल तथा सरुवा रोग अस्पतालमा हैजाका बिरामी भर्ना भएका छन् ।
काठमाडौं, असार २ गते । टेकुस्थित शुक्रराज ट्रपिकल तथा सरुवा रोग अस्पतालमा हैजाका बिरामी भर्ना भएका छन् । काठमाडौं मोडल अस्पतालले बिरामीको ल्याब परीक्षणमा भिब्रिओ कोलरी नाम गरेको ब्याक्टेरिया भेटिएका बिरामीलाई सो अस्पतालमा रिर्फर गरेको अस्पतालका टेकु अस्पतलाका सूचना अधिकारी नवराज गौतमले जानकारी दिनुभयो ।गौतमका अनुसार काठमाडौं मोडेल अस्पतालले बिहीबार दुई जना बिरामी एक जनामा हैजा पृष्टि भएर र अर्कोलाई हैलाको लक्षण देखिएकाले हैजा भएको शंका लागेर सो अस्पतालमा रिर्फर गरेको हो । गौतमका भन्नुहुन्छ, मोडेलअस्पतालले आज दुईजना बिरामी रिर्फर गरेको छ । एक जना हैजा पृष्टि भएको र अर्को शंकास्पद बिरामी  । दुवैलाई हैजाका लक्षण भएकाले सल्लाइन दिएर उपचार हुँदैछ । एक जनाको हैजा भए नभएको अझै पृष्टि नभएको गौतम जानकारी दिनुभयो । अस्पतालमा पछिल्लो केही दिनदेखि झाडापखालाका बिरामी बढ्दै गएको गौतम बताउनु हुन्छ ।  आज मात्र  १५ जना झाडापखालाका बिरामी सो अस्पतालमा आएको अस्पतालले जनाएको छ। चिकित्सकका अनुसार हैजा पानीजन्य सरुवा रोग हो र यो दूषित पानी वा खानाबाट सर्छ ।